Suvestinė redakcija nuo 2015-03-25 iki 2016-12-31

Įsakymas paskelbtas: Žin. 2011, Nr. 9-426, i. k. 111508AISAK0000V-56

LIETUVOS VYRIAUSIOJO ARCHYVARO

ĮSAKYMAS

DĖL LĖŠŲ APSKAIČIAVIMO VALSTYBĖS PERDUOTAI SAVIVALDYBĖMS PRISKIRTŲ ARCHYVINIŲ DOKUMENTŲ TVARKYMO FUNKCIJAI ATLIKTI METODIKOS PATVIRTINIMO

2011 m. sausio 14 d. Nr. V-56

Vilnius

Vadovaudamasis Lietuvos Respublikos dokumentų ir archyvų įstatymo (Žin., 1995, Nr. 107-2389; 2004, Nr. 57-1982; 2010, Nr. 79-4055) 5 straipsnio 3 dalies 4 punktu:

1. Tvirtinu Lėšų apskaičiavimo valstybės perduotai savivaldybėms priskirtų archyvinių dokumentų tvarkymo funkcijai atlikti metodiką (pridedama).

2. Laikau netekusiais galios:

2.1. Lietuvos archyvų departamento prie Lietuvos Respublikos Vyriausybės generalinio direktoriaus 2009 m. balandžio 28 d. įsakymą Nr. V-34 „Dėl lėšų apskaičiavimo valstybės perduotai savivaldybėms priskirtų archyvinių dokumentų tvarkymo funkcijai atlikti metodikos patvirtinimo“ (Žin., 2009, Nr. 51-2054);

2.2. Lietuvos archyvų departamento prie Lietuvos Respublikos Vyriausybės generalinio direktoriaus 2010 m. balandžio 12 d. įsakymą Nr. V-23 „Dėl Lietuvos archyvų departamento prie Lietuvos Respublikos Vyriausybės generalinio direktoriaus 2009 m. balandžio 28 d. įsakymo Nr. V-34 „Dėl lėšų apskaičiavimo valstybės perduotai savivaldybėms priskirtų archyvinių dokumentų tvarkymo funkcijai atlikti metodikos patvirtinimo“ pakeitimo“ (Žin., 2010, Nr. 43-2099).

Lietuvos vyriausiasis archyvaras	Ramojus Kraujelis

PATVIRTINTA

Lietuvos vyriausiojo archyvaro

2011 m. sausio 14 d. įsakymu Nr. V-56

LĖŠŲ APSKAIČIAVIMO VALSTYBĖS PERDUOTAI SAVIVALDYBĖMS PRISKIRTŲ ARCHYVINIŲ DOKUMENTŲ TVARKYMO FUNKCIJAI ATLIKTI METODIKA

1. Lėšų apskaičiavimo valstybės perduotai savivaldybėms priskirtų archyvinių dokumentų tvarkymo funkcijai atlikti metodika nustato valstybės biudžeto asignavimų poreikio valstybinei (valstybės perduotai savivaldybėms) pagal teisės aktus priskirtų archyvinių dokumentų tvarkymo funkcijai atlikti apskaičiavimo tvarką planuojamais biudžetiniais metais.

2. Valstybės perduota savivaldybėms pagal teisės aktus priskirtų archyvinių dokumentų tvarkymo funkcija apima likviduojamų nevalstybinių organizacijų, privačių juridinių asmenų, likviduojamų valstybės institucijų, įstaigų ir įmonių, kurių savininko teises ir pareigas įgyvendinanti institucija yra Lietuvos Respublikos Seimas arba Lietuvos Respublikos Vyriausybė, taip pat anksčiau veikusių įstaigų ir įmonių, kai jų funkcijų perėmėjo ar savininko teises ir pareigas įgyvendinančių institucijų ar jų įgaliotų įstaigų nėra (toliau – likviduotos įmonės), veiklos dokumentų, kurių saugojimo terminai nėra pasibaigę, tolesnį saugojimą, tvarkymą, juridinius faktus patvirtinančių dokumentų išdavimą saugomų dokumentų pagrindu.

3. Valstybės biudžeto asignavimų poreikis kiekvienai savivaldybei apskaičiuojamas šioms su perduotos funkcijos atlikimu susijusioms išlaidoms:

3.1. darbo užmokesčiui;

3.2. socialinio draudimo įmokoms;

3.3. prekėms ir paslaugoms.

4. Lėšos darbo užmokesčiui apskaičiuojamos pagal formulę D = [(M1:300) + (M2:500) + (M3:650)] x V, kur:

D – lėšos darbo užmokesčiui;

M1 – saugomų dokumentų kiekis nuo 1 iki 900 tiesinių metrų lentynų (300 tiesinių metrų lentynų – 1 pareigybė);

M2 – saugomų dokumentų kiekis nuo 900 iki 3000 tiesinių metrų lentynų (500 tiesinių metrų lentynų – 1 pareigybė);

M3 – saugomų dokumentų kiekis nuo 3000 tiesinių metrų lentynų (650 tiesinių metrų lentynų – 1 pareigybė);

V – vienos pareigybės vidutinis metinis darbo užmokestis (be socialinio draudimo įmokų).

5. Lėšos socialinio draudimo įmokoms sudaro 30,98 % nuo apskaičiuoto darbo užmokesčio.

6. Lėšos prekėms ir paslaugoms apskaičiuojamos:

6.1. patalpų eksploatavimo paslaugoms – pagal formulę E = P x L, kur:

E – lėšos patalpų eksploatavimui (šildymui, elektros energijai, vandentiekiui ir kt.);

P – patalpų plotas (likviduotų įmonių dokumentų saugyklų ir administracinių patalpų plotas);

L – vidutinės metų išlaidos vienam kvadratiniam metrui (apskaičiuojamos pagal valstybės archyvų, esančių apskričių centruose, faktines išlaidas);

6.2. kitoms paslaugoms ir prekėms – pagal formulę K = M x L, kur:

K – lėšos ryšių paslaugoms, kanceliarinėms ir kitoms prekėms;

M – išnagrinėtų asmenų prašymų (viena pavardė) išduoti juridinius faktus patvirtinančius dokumentus skaičius per metus;

L – apskaičiuotos vidutinės dokumentų pagal vieną prašymą parengimo ir išsiuntimo išlaidos (iki 0,60 euro).

Punkto pakeitimai:

Nr. (1.3 E)VE-21, 2015-03-24, paskelbta TAR 2015-03-24, i. k. 2015-04202

7. Bendras valstybės biudžeto asignavimų poreikis savivaldybei perduotai funkcijai atlikti apskaičiuojamas pagal formulę B = D + S + E + K, kur:

B – savivaldybei apskaičiuotas valstybės biudžeto asignavimų poreikis;

D – lėšos darbo užmokesčiui;

S – lėšos socialinio draudimo įmokoms;

E – lėšos patalpų eksploatavimui;

K – lėšos ryšių paslaugoms, kanceliarinėms ir kitoms prekėms.

8. Savivaldybės administracijos, vykdydamos Lietuvos Respublikos Vyriausybės patvirtintą planuojamų biudžetinių metų valstybės ir savivaldybių biudžetų finansinių rodiklių projektų rengimo planą perduotai savivaldybėms priskirtų archyvinių dokumentų tvarkymo funkcijai atlikti, Lietuvos vyriausiojo archyvaro nustatytais terminais pateikia Lietuvos vyriausiojo archyvaro tarnybai duomenis, kurių reikia valstybės biudžeto asignavimų poreikiui apskaičiuoti (priedas).

Duomenis pasirašo savivaldybės administracijos direktorius arba jo įgaliotas asmuo.

_________________

Lėšų apskaičiavimo valstybės perduotai

savivaldybėms priskirtų archyvinių

dokumentų tvarkymo funkcijai atlikti

metodikos

priedas

(Duomenų forma)

(Herbas)

_______________________________________

(dokumento sudarytojo pavadinimas)

_____________________________________

(įstaigos duomenys)

(Adresatas)

DUOMENYS

DĖL VALSTYBĖS BIUDŽETO ASIGNAVIMŲ POREIKIO VALSTYBĖS PERDUOTAI SAVIVALDYBĖMS PRISKIRTŲ ARCHYVINIŲ DOKUMENTŲ TVARKYMO FUNKCIJAI ATLIKTI APSKAIČIAVIMO_________M.

_____________ Nr.________

(data)

1 lentelė. Funkcijos atlikimo rodikliai

Rodiklio pavadinimas	Matavimo vienetas	Rodiklis	Pastabos

Einamųjų metų pagal balandžio 1 d.	Planuojamųjų metų

1. Likviduotų įmonių dokumentų saugyklų ir administracinių patalpų plotas	kv. m
2. Likviduotų įmonių saugomų dokumentų kiekis	tiesinis metras
3. Išnagrinėtų asmenų prašymų išduoti juridinius faktus patvirtinančius dokumentus (iš likviduotų įmonių dokumentų) skaičius	prašymas (viena pavardė)

2 lentelė. Ištekliai funkcijai atlikti

Rodiklio pavadinimas	Matavimo vienetas	Rodiklis	Pastabos

Einamųjų metų	Planuojamųjų metų

1. Pareigybių (etatų) skaičius,*	pareigybė
iš jų:
- valstybės tarnautojų	pareigybė
- darbuotojų, dirbančių pagal darbo sutartis	pareigybė
2. Darbo užmokesčio fondas metams,	eurais
iš jo:
- valstybės tarnautojų	eurais
- darbuotojų, dirbančių pagal darbo sutartis	eurais
3. Vidutinis vieno darbuotojo mėnesinis darbo užmokestis
- valstybės tarnautojų	eurais
-darbuotojų, dirbančių pagal darbo sutartis	eurais
4. Išlaidos prekėms ir paslaugoms:
4.1. Patalpų eksploatacijos išlaidos:	eurais
iš jų:
- šildymui	eurais
- elektros energijai	eurais
- kita (nurodyti)	eurais
4.2. Kitos paslaugų ir prekių išlaidos (ryšių paslaugos, kanceliarinės ir kt. prekės)	eurais

* Savivaldybėse, kuriose pagal likviduotų įmonių saugomų dokumentų kiekį priklauso nepilna pareigybė, o tik pareigybės dalis, pareigybės dalis nurodoma Pastabų skiltyje (pvz., 0,5; 0,3 ar kita), o darbo užmokesčio eilutėse nurodoma tos pareigybės, skirtos likviduotų įmonių dokumentams tvarkyti, dalies darbo užmokestis.

3 lentelė. Asignavimai

Išlaidos	Matavimo vienetas	Rodiklis	Pastabos

Einamųjų metų suma	Planuojamųjų metų suma

1. Iš viso asignavimų	eurais
iš jų:
- darbo užmokesčiui	eurais
- socialinio draudimo įmokoms	eurais
- prekėms ir paslaugoms	eurais

_____________________	________________	_____________________

(pareigų pavadinimas)	(parašas)	(vardas ir pavardė)

(Rengėjo nuoroda)

_______________

Priedo pakeitimai:

Nr. (1.3 E)VE-21, 2015-03-24, paskelbta TAR 2015-03-24, i. k. 2015-04202

Pakeitimai:

1.

Lietuvos vyriausiojo archyvaro tarnyba, Įsakymas

Nr. (1.3 E)VE-21, 2015-03-24, paskelbta TAR 2015-03-24, i. k. 2015-04202

Dėl Lietuvos vyriausiojo archyvaro 2011 m. sausio 14 d įsakymo Nr. V-56 „Dėl lėšų apskaičiavimo valstybės perduotai savivaldybėms priskirtų archyvinių dokumentų tvarkymo funkcijai atlikti metodikos patvirtinimo“ pakeitimo